Diari Oficial de la Generalitat Valenciana


Sumari del DOGV 9598, del 18-05-2023 (2023/5304)

RESOLUCIÓ de 8 de maig de 2023, del secretari autonòmic de Cultura i Esport, per a la concessió directa d'una subvenció a la Fundació Cañada Blanch de la Comunitat Valenciana per al finançament de despeses d'activitats dirigides al foment cultural durant l'exercici 2023.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9598

Data del DOGV
:   18-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5304


Data del document
:   08-05-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * ajuda pública

RESOLUCIÓ de 8 de maig de 2023, del secretari autonòmic de Cultura i Esport, per a la concessió directa d'una subvenció a la Fundació Cañada Blanch de la Comunitat Valenciana per al finançament de despeses d'activitats dirigides al foment cultural durant l'exercici 2023. [2023/5304]  
La Llei 9/2022, de 30 de desembre, de pressupostos de la Generalitat per a l'exercici 2023, estableix, amb càrrec a l'aplicació pressupostària 77.80.87.593.70.5, una dotació l'import de la qual ascendeix a 12.000 euros en la línia nominativa S4463000, denominada Finançament Fundació Cañada Blanch, de concessió directa segons l'article 168.A de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions per a contribuir a les despeses de funcionament de la fundació i l'efectiva adscripció de la qual al beneficiari s'articula per mitjà de la present resolució.  
La Fundació Cañada Blanch té com a finalitats promoure, estimular i desenvolupar tota classe d'activitats culturals, amb especial dedicació als avanços de la investigació, del pensament, del debat social i de les arts, fent ús de tots els mitjans que considere adequats per a aquestes finalitats, i organitzant cursos, debats, seminaris i intercanvis culturals que contribuïsquen a l'avanç, al progrés de la ciència i de les estructures socials, bé actuant sola o en col·laboració amb altres entitats, institucions o organitzacions.  
El patrimoni cultural i natural requereix gestors qualificats que siguen capaços de dirigir, organitzar i administrar recursos naturals patrimonials. Tant la Conselleria d'Educació, Cultura i Esport com la Fundació Cañada Blanch de la Comunitat Valenciana són conscients que unint esforços i recursos es possibilita una millora en la formació dels futurs gestors culturals.  
Aquesta subvenció està inclosa en el Pla estratègic de subvencions 2020-2023 de la Conselleria d'Educació, Cultura i Esport, aprovat per la Resolució de data 23 de març de 2020, del conseller d'Educació, Cultura i Esport (DOGV 8783, 07.04.2020).  
Aquesta resolució, en la mesura que afecta les despeses del sector públic de la Generalitat, queda supeditada de manera estricta al compliment de les exigències dels principis d'estabilitat pressupostària i sostenibilitat financera i als escenaris pressupostaris pluriennals.  
  
La subvenció concedida per la present resolució va dirigida a finançar, a través de les seues despeses de funcionament, les activitats d'una fundació que té com a objectiu finançar despeses d'activitats dirigides al foment cultural, i no suposa activitat econòmica en el sentit d'oferta de béns i serveis en un mercat determinat. A més a més, la percepció d'aquesta ajuda no s'ha de notificar a la Comissió Europea, d'acord amb l'article 3.3 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat adreçats a establir, concedir o modificar ajudes públiques pel fet d'acollir-se al règim de minimis establit en el Reglament (UE) número 1407/2013, de la Comissió, de 18 de desembre (DOUE L 352/1, de 24.12.2013), relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis, i que ha sigut modificat pel Reglament (UE) número 2020/972 de la Comissió, de 2 de juliol de 2020, pel qual es modifiquen el Reglament (UE) número 1407/2013 pel que fa a la seua pròrroga i el Reglament (UE) número 651/2014 pel que fa a la seua pròrroga i els ajustos pertinents, publicat en el DO L 215 de 07.07.2020. El Reglament (UE) número 1407/2013, de la Comissió, de 18 de desembre, no podrà aplicar-se a les empreses que operen en els sectors que es determinen en el punt 1 de l'article 1. De conformitat amb l'article 3.2 del Reglament, l'import total de les ajudes de minimis concedides per un estat membre a una única empresa no ha d'excedir els 200.000 euros durant qualsevol període de tres exercicis fiscals. En conseqüència, segons l'article 6.1 del reglament de minimis, per tal de comprovar que es compleix aquesta condició, es requerirà a les entitats beneficiàries una declaració responsable sobre altres ajudes de minimis (subjectes a aquest reglament o a altres reglaments de minimis) concedides en l'exercici fiscal corrent i en els dos exercicis anteriors. Així mateix, i d'acord amb les regles sobre acumulació recollides en l'article 5 d'aquest reglament, les entitats beneficiàries hauran de presentar una altra declaració responsable sobre les altres ajudes rebudes per als mateixos costos subvencionables, a fi de comprovar que no se superen els límits establits. Aquest òrgan gestor es compromet al compliment de les següents obligacions: a) informar el beneficiari per escrit de l'import previst de l'ajuda en equivalent de subvenció brut, així com del seu caràcter de minimis, fent referència expressa al Reglament (UE) núm. 1407/2013 de la Comissió de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis (DO L352 de 24.12.2013)]; b) registrar i recopilar tota la informació relativa a l'aplicació d'aquest Reglament 1407/2013, mantenint un registre detallat d'aquesta i de totes les altres subvencions que s'acullen a la regla de minimis durant un període de deu exercicis fiscals des de la seua concessió, tal com determina l'article 6.4 del Reglament de minimis; c) facilitar a la Comissió Europea, a través d'aquesta Direcció General de Fons Europeus i prèvia sol·licitud per escrit, en un termini de 20 dies hàbils o en el termini superior que s'establisca en la sol·licitud, tota la informació que la Comissió considere necessària per a determinar si s'han complit les condicions establides en aquest Reglament 1407/2013 i, especialment, per a determinar l'import total de les ajudes de minimis rebudes per una empresa a tenor d'aquest Reglament 1408/2013 i d'altres reglaments de minimis, de conformitat amb el que preveu l'article 6.5 del Reglament de minimis.  
  
Tal com es recull en el informe de necessitat i oportunitat, es tracta d'una aportació efectuada per l'Administració pública per a finançar activitats d'interés general el destinatari últim de la qual és el conjunt de la societat i no existeixen usuaris que satisfacen cap contraprestació. Aquestes activitats de la fundació són pròpies del funcionament ordinari d'aquesta. La seua programació no respon a una comanda o encàrrec de l'Administració de la Generalitat per la qual s'obliga a una contraprestació i conseqüent remuneració. Per això, s'estima que la present resolució no té per objecte cap prestació pròpia dels contractes del sector públic i, a més, en ella es compleixen la resta de previsions legals exigides. A més la Llei 9/2022, de 30 de desembre, pressupostos de la Generalitat per a l'exercici de 2023, estableix per la voluntat popular manifestada en les Corts, com a poder legislatiu que és, que la Fundació Cañada Blanch és titular d'una ajuda nominativa.  
  
Per tot això, fent ús de les atribucions que em confereix l'article 28.1 de la Llei 5/1983, de 30 de desembre, del Consell; l'article 168.1.A i 160.4.d de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i conforme al Decret 5/2019, de 16 de juny, del president de la Generalitat, pel qual es determinen el número i la denominació de les conselleries i les seues atribucions, i la Resolució de 13 d'abril de 2022, sobre delegació de competències en determinats òrgans, a proposta de la direcció general de Cultura i Patrimoni, resolc:  
  
Primer. Objecte  
L'objecte d'aquesta resolució és formalitzar la concessió de la subvenció prevista nominativament en la Llei 9/2022, de 30 de desembre, per la qual s'aprova el pressupost de la Generalitat per a l'exercici 2023, i contribuir al finançament de les despeses d'activitats dirigides al foment cultural. Per al present exercici les activitats consistiran en un curs homologat per l'IVAP que es desenvoluparà entre setembre i desembre de 2023 i que consta d'un total de 60 hores, distribuïdes en 10 sessions, entre classes i activitats complementaries, tal com consta en l'annex I.  
  
Segon. Finançament de la subvenció  
La Llei 9/2022, de 30 de desembre, de pressupostos de la Generalitat per a l'exercici 2023, estableix amb càrrec a l'aplicació pressupostària 68.26.52.310.86.6 una dotació de 12.000 euros a la línia nominativa S4463000 denominada Fundació Cañada Blanch, mitjançant la seua concessió directa, de conformitat amb l'article 168.1.A. Tot això per al finançament de les despeses d'activitats dirigides al foment cultural.  
  
Tercer. Despeses subvencionables  
1. Es consideren despeses subvencionables, als efectes previstos en aquesta llei, aquelles que de manera indubtable responguen a la naturalesa de l'activitat subvencionada, resulten estrictament necessàries i es realitzen en el termini establit per la present resolució. En cap cas el cost d'adquisició de les despeses subvencionables podrà ser superior al valor de mercat.  
2. Les despeses que se subvencionen procediran de les activitats executades des de l'1 de gener fins al 31 de desembre de 2023. Entre aquestes despeses de la fundació s'inclouran:  
a) Despeses de personal destinat a la realització d'activitats objecte d'aquesta resolució. Es consideren despeses de personal: retribucions salarials i cost empresarial de Seguretat Social del personal vinculat a la realització de les activitats objecte de la present resolució, així com despeses en dietes i desplaçaments d'aquest personal que queden justificades en funció de la seua finalitat. Les retribucions salarials finançades a càrrec d'aquesta resolució no superaran els imports màxims que per a cadascuna de les categories professionals estableix la Generalitat en aquest exercici pressupostari. Quan aquest personal haja de realitzar desplaçaments amb motiu de les activitats d'aquesta resolució, les indemnitzacions que perceba amb motiu d'aquests desplaçaments i, si escau, manutenció i allotjament, no podran superar els mòduls establits en el Decret 24/1997, d'11 de febrer, sobre indemnitzacions per raó de servei i gratificació per serveis extraordinaris, i haurà d'aportar-se, en tot cas, memòria justificativa del desplaçament efectuat. El conjunt de despeses de personal no podrà superar el 80 % de la totalitat de l'import subvencionat.  
b) Despeses de funcionament en relació amb les actuacions objecte de la present resolució: lloguer de locals en els quals es presten els serveis, primes d'assegurances que incloguen els conceptes de responsabilitat civil i danys a tercers, comunicacions directament vinculades a la prestació del servei: telefonia, internet, burofax, correu i missatgeria, subscripció a bases de dades legislatives i revistes especialitzades, manteniment i actualització de pàgines web, serveis externs, serveis professionals, publicacions, publicitat i promoció.  
c) Despeses de restauració: l'import màxim subvencionable per a despeses de restauració no podrà excedir el 5 % de la totalitat de la quantia subvencionable. Aquestes despeses hauran d'estar relacionades amb actes protocol·laris que deriven de les activitats objecte de la subvenció, com ara presentacions, inauguracions, plaques commemoratives, etc.; tots ells de caràcter públic. En cap cas, quedaran incloses aquelles despeses de restauració que deriven de reunions o altres actes que es realitzen en un àmbit privat.  
d) Despeses financeres, sempre que estiguen relacionades amb l'activitat subvencionada.  
Les despeses d'assessoria jurídica o financera, les despeses notarials i registrals i les despeses pericials per a la realització del projecte subvencionat i les d'administració específiques són subvencionables si estan directament relacionades amb l'activitat subvencionada i són indispensables per a l'adequada preparació o execució d'aquesta. En cap cas seran despeses subvencionables: a) Els interessos deutors dels comptes bancaris. b) Interessos, recàrrecs i sancions administratives i penals. c) Les despeses de procediments judicials.  
3. Es considerarà despesa realitzada la que ha sigut efectivament pagada amb anterioritat a la finalització del període de justificació determinat en aquesta resolució.  
4. Els tributs són despesa subvencionable quan el beneficiari de la subvenció els abona efectivament. En cap cas es consideren despeses subvencionables els impostos indirectes quan siguen susceptibles de recuperació o compensació ni els impostos personals sobre la renda.  
  
No serà subvencionable l'IVA satisfet per l'adquisició de béns o serveis, llevat que s'acredite documentalment que forma part del cost de l'activitat a desenvolupar per la persona beneficiària, i que no és susceptible de recuperació o compensació. En cas que s'haja repercutit o compensat parcialment, s'aportarà documentació acreditativa del percentatge o la part de l'impost susceptible de ser repercutit o compensat.  
  
5. Els costos indirectes hauran d'imputar-se pel beneficiari a l'activitat subvencionada en la part que raonablement corresponga d'acord amb principis i normes de comptabilitat generalment admeses i, en tot cas, en la mesura en què tals costos corresponguen al període en què efectivament es du a terme l'activitat.  
6. Conforme a l'article 31.3 de la Llei 38/2003, de 17 de novembre, general de subvencions, quan l'import de la despesa subvencionable supere les quanties establides en la vigent legislació de contractació del sector públic per al contracte menor, la persona beneficiària haurà de sol·licitar com a mínim tres ofertes de diferents proveïdors, amb caràcter previ a la contracció del compromís per a l'obra, la prestació del servei o el lliurament del bé, llevat que per les seues especials característiques no hi haja en el mercat suficient nombre d'entitats que els realitzen, presten o subministren, o llevat que la despesa s'haja realitzat amb anterioritat a la subvenció. L'elecció entre les ofertes presentades, que hauran d'aportar-se en la justificació, o, si és el cas, en la sol·licitud de subvenció, es realitzarà conforme a criteris d'eficiència i economia, i s'haurà de justificar expressament en una memòria l'elecció quan no recaiga en la proposta econòmica més avantatjosa.  
  
Quart. Òrgan responsable  
S'encomana a la Direcció General de Cultura i Patrimoni la realització de tots i cadascun dels actes i tràmits conduents a la instrucció i gestió de la present subvenció fins a la seua efectiva concessió, prèvia presentació de la documentació requerida per a la tramitació d'aquesta resolució de compromís de la despesa, requeriment que serà cursat durant el primer trimestre de l'any en curs. La Direcció General adoptarà les mesures oportunes per a remoure els obstacles que impedisquen, dificulten o retarden l'exercici ple dels drets de l'interessat o el respecte als seus interessos legítims, i disposarà tot el necessari per a evitar i eliminar tota anormalitat en la tramitació del procediment.  
  
  
Cinqué. Obligacions de la persona beneficiària  
La Fundació està subjecta a les obligacions generals, derivades de la normativa vigent sobre ajudes o subvencions públiques contingudes en l'article 14 de la Llei 38/2003, de 17 de novembre, general de subvencions, i la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i, en particular, a les següents:  
1. Complir l'objectiu, executar el projecte, realitzar l'activitat o adoptar el comportament que fonamenta la concessió de les subvencions.  
2. Justificar el compliment dels requisits i condicions, així com la realització de l'activitat i el compliment de la finalitat que determinen la concessió o gaudi de la subvenció.  
3. Sotmetre's a les actuacions de comprovació que ha d'efectuar l'òrgan concedent o l'entitat col·laboradora, si és el cas, així com qualssevol altres de comprovació i control financer que puguen realitzar els òrgans de control competents, tant nacionals com comunitaris, aportant tota la informació que li siga requerida en l'exercici de les actuacions anteriors.  
4. Comunicar a l'òrgan concedent l'obtenció d'altres subvencions, ajudes, ingressos o recursos que financen les activitats per a la mateixa finalitat i que pogueren donar lloc a la modificació de l'ajuda per produir-se una variació de les condicions tingudes en compte per a la concessió de la subvenció. Per a això la beneficiària emetrà un certificat comprensiu de les subvencions, ajudes o aportacions de qualsevol classe obtingudes d'altres persones públiques o privades per a finançar l'activitat. La comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
5. Acreditar amb anterioritat a la concessió, mitjançant una declaració responsable, que es troba al corrent en el compliment de les seues obligacions tributàries i davant de la Seguretat Social, en la forma que es determine reglamentàriament. La beneficiària podrà autoritzar l'òrgan concedent perquè obtinga directament l'acreditació del compliment de les obligacions tributàries i amb la Seguretat social a través de les seues xarxes corporatives o mitjançant consulta a les plataformes d'intermediació de dades o altres sistemes electrònics habilitats a aquest efecte.  
6. Disposar dels llibres comptables, registres diligenciats i altres documents degudament auditats en els termes exigits per la legislació mercantil i sectorial aplicable a la persona beneficiària en cada cas, així com de tots els estats comptables i registres específics que siguen exigits, amb la finalitat de garantir l'adequat exercici de les facultats de comprovació i control.  
7. Conservar els documents justificatius de l'aplicació dels fons rebuts, incloent-hi els documents electrònics, mentre puguen ser objecte de les actuacions de comprovació i control.  
8. Adoptar les mesures de difusió contingudes en l'apartat 4 de l'article 18 de la Llei 38/2003, de conformitat amb el que s'estableix en l'article 8.1.c de la Llei 19/2013, de 9 de desembre, de transparència, accés a la informació pública i bon govern, i donar l'adequada publicitat a la present subvenció, indicant el seu import, objectiu i beneficiari. La difusió d'aquesta informació es realitzarà preferentment a través del portal web de l'entitat, o bé utilitzant els mitjans electrònics de l'organització, associació o agrupació a la qual puga pertànyer. En cas que no disposen de pàgina web on realitzar aquesta publicitat, podran complir amb aquesta obligació a través del portal que pose a la seua disposició la Generalitat. La persona beneficiària haurà de donar l'adequada publicitat al caràcter públic del finançament de les seues activitats. Per a això en tots els materials que s'utilitzen per a la difusió de les seues activitats haurà de figurar de manera visible el logotip de la Generalitat Valenciana i la Conselleria competent en matèria de cultura, de manera que s'identifique l'origen de la subvenció. El logotip estarà a la disposició de l'entitat beneficiària en la pàgina web d'aquesta conselleria. D'altra banda, haurà d'atendre's el que es preveu en el resolc tretze, en el que resulte d'aplicació.  
9. Procedir al reintegrament dels fons percebuts en els supòsits previstos en l'article 37 de la Llei general de subvencions i l'article 172 de la Llei 1/2015, de 6 de febrer, d'hisenda pública, del sector públic instrumental i de subvencions.  
10. Acreditar, amb anterioritat al pagament de la subvenció, mitjançant una declaració responsable, que no és deutora per una resolució de procedència de reintegrament, de conformitat amb l'article 34.5 de la Llei 38/2003, general de subvencions i que no està incursa en les prohibicions per a obtindre la condició de beneficiària, establides en l'article 13 de la citada llei.  
11. Assumir totes les responsabilitats que es deriven de l'activitat subvencionada, com a titular i promotora d'aquesta, assumint el total finançament dels seus costos, així com els possibles excessos respecte del pressupost plantejat.  
  
Sisé. Règim de justificació de la subvenció  
1. L'entitat beneficiària haurà de presentar, davant l'òrgan gestor, l'adequada justificació de la subvenció, de la realització de l'activitat, del compliment de les condicions imposades, i de la consecució dels objectius previstos en l'acte de concessió de la subvenció.  
L'aportació d'aquesta justificació de la despesa acreditativa del compliment de l'activitat s'efectuarà en els següents termes:  
a) En el termini màxim d'un mes a partir de la publicació d'aquesta resolució, l'entitat beneficiària haurà de justificar davant la Direcció General de Cultura i Patrimoni les despeses generades des de l'1 de gener de 2023 fins a la data de publicació de la resolució.  
b) La resta de la justificació es podrà presentar fins al 31 d'octubre de 2023.  
Aquests terminis podran ser ampliats de conformitat amb l'article 32 de la Llei 39/2015, d'1 d'octubre, del procediment administratiu comú de les administracions públiques mitjançant resolució de la persona titular de la Direcció General de Cultura i Patrimoni.  
c) Sense perjudici de l'anterior, per al mes de novembre i el mes de desembre de 2023 es podrà realitzar, prèvia sol·licitud de l'associació el mes d'octubre, un pagament anticipat de l'import restant de la subvenció, que en cap cas podrà superar el 30 % de la quantia de la subvenció, de conformitat amb l'article 171 de la Llei 1/2015.  
En aquest sentit, la justificació del pagament anticipat del mes de novembre i desembre de 2023, a què fa referència el paràgraf anterior, s'haurà d'efectuar, en cas d'haver sol·licitat pagament anticipat abans del dia 31 de gener de 2024.  
2. En concret, l'entitat beneficiària haurà de presentar un compte justificatiu de la despesa realitzada, que es compondrà dels documents següents:  
a) Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts.  
b) Una memòria econòmica justificativa del cost de les activitats realitzades, que contindrà:  
1r. Una relació classificada i numerada de les despeses de l'activitat, amb identificació de la persona creditora i del document, concepte de la despesa, el seu import, la data d'emissió, la data de pagament, relació de la despesa amb l'activitat subvencionada, percentatge d'imputació de cada factura a la subvenció concedida, i import imputat.  
2n Les factures o documents de valor probatori equivalent en el tràfic jurídic mercantil o amb eficàcia administrativa i la documentació acreditativa del pagament, ordenats correlativament, d'acord amb la relació anterior. Les factures hauran de complir els requisits regulats en el Reial decret 1619/2012, de 30 de novembre, pel qual s'aprova el Reglament pel qual es regulen les obligacions de facturació i hauran de ser emeses dins de l'exercici 2023, i correspondre el període de realització de les despeses subvencionables amb la preparació i l'execució de l'activitat subvencionada.  
Les factures hauran de reflectir amb el suficient detall les prestacions realitzades.  
No podran aportar-se com a justificant de despeses els albarans, les notes de lliurament ni les factures proforma. L'acreditació de les despeses també podrà efectuar-se mitjançant factures electròniques, sempre que complisquen els requisits exigits per a la seua acceptació en l'àmbit tributari.  
3r. Una relació detallada d'altres ingressos o subvencions que hagen finançat l'activitat subvencionada amb indicació de l'import i la seua procedència, o, si és el cas, la declaració responsable que no ha rebut altres subvencions o ajudes o ingressos, per a l'actuació objecte d'aquesta subvenció.  
c) Amb la finalitat de poder realitzar l'adequat control, l'entitat beneficiària haurà de presentar declaració responsable que faça constar que tots i cadascun dels documents o factures presentats s'apliquen únicament a la justificació de la subvenció concedida.  
d) Declaració responsable signada per la persona representant legal de l'entitat sobre el compliment de les obligacions establides en la Llei 38/2003, de 17 de novembre, amb expressa indicació de trobar-se al corrent en el pagament d'obligacions per reintegrament de subvencions.  
  
4. Quant als documents acreditatius dels pagaments a les persones o entitats creditores, com a justificants de pagament s'admetran resguards de transferència (si engloba diverses factures, s'haurà d'aportar relació detallada d'aquestes), així com xecs i pagarés, en els termes següents:  
  
1r Si la forma de pagament és una transferència bancària, aquesta es justificarà mitjançant el resguard de l'ordre de càrrec i haurà de figurar en el concepte de la transferència el número de factura o, en defecte d'això, el concepte abonat.  
2n Si la forma de pagament és el xec o pagaré, el document justificatiu consistirà en un rebut, signat i estampillat per la persona o entitat proveïdora, on haurà d'especificar-se la factura o documentació justificativa de la despesa a la qual que correspon el pagament i la seua data, el número i la data del xec o, si és el fcas, la del venciment del pagaré, i haurà d'aparéixer, sota la signatura, el nom i el número del NIF de la persona que signatura.  
La forma de pagament contemplada en els dos punts anteriors s'acompanyarà de còpia de l'extracte bancari del càrrec en compte corresponent a l'operació justificada.  
4. Així mateix, l'entitat beneficiària haurà d'acreditar, per mitjà de certificació expedida per l'òrgan competent, davant l'òrgan gestor de la subvenció regulada en aquesta resolució, els punts següents:  
a) Que els fons han sigut destinats a realitzar l'activitat per a la qual van ser concedits.  
b) Que la documentació original acreditativa de la despesa realitzada i efectivament pagada es troba en les seues dependències, a la disposició de l'òrgan gestor de la subvenció, de la subvenció, de la Intervenció General de la Generalitat i de la Sindicatura de Comptes.  
  
Seté. Forma de pagament de la subvenció  
El pagament s'efectuarà, per mitjà de transferència al compte bancari de l'entitat beneficiària que aquesta determine, una vegada rebuda la justificació i acreditat que l'entitat es troba al corrent de pagament de les seues obligacions tributàries i davant la Seguretat Social, sense perjudici que es puga sol·licitar un pagament anticipat, de conformitat amb el article anterior.  
En el cas que el compte bancari de l'entitat no estiguera donat d'alta en la Generalitat, o haja de modificar les seues dades, l'entitat haurà de donar d'alta les seues dades a través del sistema PROPER en compliment de l'Ordre 2/2022 de la Conselleria d'hisenda i model econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat i la Resolució de 16 de juny de 2022, del conseller d'hisenda i model econòmic, per la qual s'aprova la implementació del sistema informàtic PROPER i es regulen les actuacions administratives automatitzades de la Intervenció de la Generalitat Valenciana.  
  
  
Huité. Compatibilitat amb altres ajudes i ingressos  
La present subvenció es declara expressament compatible amb la percepció d'altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals, sense que en cap cas el seu import puga ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.  
  
  
Nové. Minoració i reintegrament de les subvencions  
1. Es produirà la pèrdua del dret al cobrament total o parcial de la subvenció en el supòsit de falta de justificació o la seua presentació extemporània. La justificació parcial per sobre del 75 % de la quantitat atorgada reduirà proporcionalment la subvenció. La justificació parcial per sota del 75 % de la quantitat prevista en la dotació de la línia, implicarà una minoració total de la subvenció i, si escau, el reintegrament d'aquelles quantitats el pagament de les quals s'haguera anticipat a sol·licitud del beneficiari.  
En tot cas es garantirà el dret de l'audiència de l'entitat interessada.  
  
2. Tota alteració de les condicions tingudes en compte per a la concessió de la subvenció, i en tot cas l'obtenció concurrent d'altres aportacions fora dels casos permesos en les normes reguladores, podrà donar lloc a la modificació de la concessió, així com al reintegrament de l'excés obtingut sobre el cost de l'activitat subvencionada amb els interessos de demora corresponents des del pagament de la subvenció fins a la data en què s'acorde la procedència del reintegrament, de conformitat amb l'article 37 de la Llei 38/2003, de 17 de novembre, general de subvencions, i l'article 172 de la Llei 1/2015, de 6 de febrer, de la Generalitat, d'hisenda pública, sector públic instrumental i subvencions.  
  
3. L'entitat beneficiària d'aquesta subvenció quedarà sotmesa a les responsabilitats i règim sancionador regulat en el títol IV de la Llei 38/2003, de 17 de novembre, general de subvencions, i el capítol IV, del títol X, de la Llei 1/2015, de 6 de febrer.  
  
Desé. Comprovació de la subvenció  
1. De conformitat amb el que estableix l'article 169 de la Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions, la Direcció General de Cultura i Patrimoni efectuarà la comprovació administrativa sobre el 100 % de la documentació presentada en la justificació de la subvenció concedida.  
  
2. La comprovació material de la realització de les activitats es durà a terme d'acord amb el pla de control següent:  
a) Es realitzarà un control administratiu, i de qualitat, sense perjudici del que es pot dur a terme sobre el terreny, a fi de valorar el grau de compliment dels objectius marcats. Per a això s'analitzarà la documentació administrativa aportada pel beneficiari, i se'n comprovarà l'execució, per tal de valorar si s'ajusta al que s'estableix en la resolució, així com la qualitat i idoneïtat. La comprovació es farà a través de la memòria a la qual es fa referència en l'apartat tercer del resolc sisé d'aquesta resolució amb les inspeccions que es consideren necessàries, vídeos, fotografies geoetiquetades o datades i altres mitjans de prova en format electrònic que garantisquen l'adequada realització de l'activitat subvencionada.  
b) El criteri de selecció de la mostra serà aleatori.  
c) El percentatge mínim d'ajuda que caldrà controlar serà del 20 % del total pagat en aquesta subvenció.  
  
Onzé. Règim jurídic aplicable  
La present resolució es regirà pel que es preveu en la Llei 38/2003, de 17 de novembre, general de subvencions i el Reial decret 887/2006, de 21 de juliol, pel qual s'aprova el seu reglament en allò que resulte bàsic, així com en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en la mesura en què és un mitjà pel qual s'instrumenta una subvenció. De la mateixa manera, queda sostreta de l'àmbit d'aplicació de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014, perquè no resulta el seu objecte comprés en el dels contractes regulats en aquella.  
  
Dotzé. Protecció de dades  
1. La gestió d'aquesta subvenció comporta el tractament de dades de caràcter personal, per la qual cosa s'apliquen les mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques quant al tractament de dades personals i a la lliure circulació d'aquestes dades (RGPD), i la Llei orgànica 3/2018, de 5 de desembre, de protecció de dades personals i garantia dels drets digitals.  
2. En compliment del que disposa l'article 13 del RGPD, la informació en matèria de protecció de dades és la següent:  
a) Responsable del tractament: Conselleria d'Educació, Cultura i Esport. Av. de Campanar, 32. 46332 València. Correu electrònic:   
tsvyyjmunpxciujfolwejeoq@yus.kr.  
b) Delegació de Protecció de Dades de la Generalitat. Passeig de l'Albereda, 16. 46532 València. Correu electrònic: byn@rao.aj.  
c) Finalitat del tractament: gestionar la concessió de la subvenció.  
  
d) Les bases de legitimació general aplicables al tractament de dades són les previstes en els apartats c i e de l'article 6.1 del RGPD (l'interés públic i l'obligació legal), en relació amb les normes específiques que regulen aquest procediment.  
e) Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, especialment en la fase de justificació de la subvenció, tindrà l'obligació d'informar-les en els termes que estableix aquesta clàusula.  
  
f) Persones destinatàries de les dades: no està prevista la comunicació de dades de caràcter personal.  
g) Les dades no seran objecte de transferències internacionals.  
h) El responsable podrà efectuar, en l'exercici de les seues competències, les verificacions necessàries per a comprovar l'exactitud de les dades declarades per la persona interessada que estan en poder de les administracions públiques.  
i) De conformitat amb l'article 13.2 del RGPD, totes les dades personals sol·licitades a través dels formularis i la documentació vinculada són necessàries per a poder tramitar la subvenció en les diferents fases del procediment. La falta de comunicació d'aquestes dades a la conselleria comportarà les conseqüències previstes per l'ordenament jurídic.  
  
j) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establerts en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
  
k) La persona interessada té dret a sol·licitar del responsable del tractament l'accés, rectificació i supressió de les seues dades de caràcter personal, així com la limitació o oposició tant al tractament d'aquestes dades com a no ser objecte de decisions individuals automatitzades, de manera presencial o telemàtica, de conformitat amb el que s'indica en la pàgina següent: http://www.gva.es/va/proc19970  
l) A més de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant la delegada de Protecció de Dades, de manera presencial o telemàtica, de conformitat amb el que s'indica en la pàgina següent: http://www.gva.es/proc22094. A més, hi ha la possibilitat de reclamar davant l'Agència Espanyola de Protecció de Dades.  
Per a més informació, es pot consultar el registre d'activitat de tractament denominat Ajudes, beques i subvencions, accessible en   
www.ceice.gva.es/registre-de-tractament-de-dades.  
  
Tretzé. Transparència  
1. L'article 4 de la 1/2022, de 13 d'abril, de transparència i bon govern de la Comunitat Valenciana, estableix que les entitats privades que perceben durant el període d'un any natural ajudes o subvencions de les entitats recollides en l'article 3 de la present llei en una quantia superior a 50.000 euros, o quan les ajudes o subvencions percebudes representen almenys el 40 % del total dels seus ingressos anuals, sempre que aconseguisquen com a mínim la quantitat de 5.000 euros, hauran de complir les obligacions de publicitat activa que estableix el capítol II del títol I de la Llei 19/2013, de 9 de desembre, de transparència, accés a la informació pública i bon govern, en els mateixos termes que els subjectes recollits en l'article 3 de l'esmentada llei i respectant la seua naturalesa privada i les finalitats que tenen reconegudes. Transitòriament resultarà d'aplicació el capítol I del títol. I «Publicitat activa» de la Llei 2/2015, de 2 d'abril, de transparència, bon govern i participació ciutadana; i el seu Reglament de desenvolupament aprovat mitjançant Decret 105/2017, de 28 de juliol, del Consell. Tot això de conformitat amb la disposició transitòria 2a de la Llei 1/2022.  
  
2. El compliment d'aquestes obligacions es realitzarà a través del portal web de l'entitat, o bé utilitzant els mitjans electrònics de l'organització, associació o agrupació a la qual puga pertànyer. En el cas de les entitats recollides en l'apartat 1.b, també podran complir les seues obligacions a través del portal web que pose a la seua disposició la Generalitat.  
3. Aquesta entitat beneficiària haurà de publicar la informació a partir de l'any següent a aquell en el qual s'hagen superat els llindars establits, i haurà de mantenir-se publicada durant quatre anys naturals.  
  
Catorzé. Efectes  
La present resolució produirà efectes a partir de l'endemà de la publicació en el Diari Oficial de la Generalitat Valenciana i durant l'exercici 2023.  
  
Quinzé. Manifestació de conformitat  
1. L'entitat beneficiària haurà de manifestar, en el termini de quinze dies hàbils a partir de la publicació d'aquesta resolució en el Diari Oficial de la Generalitat Valenciana, la seua conformitat amb la present resolució de concessió que constitueixen les seues bases reguladores, d'acord amb el model que s'inclou com a annex II de la present resolució.  
2. El model de conformitat, degudament emplenat i signat, haurà de presentar-se telemàticament en el portal de la Generalitat, Conselleria d'Educació, Cultura i Esport, dins de l'apartat «Sol·licitud general d'iniciació i tramitació telemàtica de procediments de la Conselleria d'Educació, Cultura i Esport» en l'enllaç següent https://www.gva.es/es/inicio/procedimientos'id\_proc=18852 o en qualsevol dels llocs previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
3. D'acord amb el que es disposa en l'article 68 de la Llei 39/2015, d'1 d'octubre, del procediment administratiu comú de les administracions públiques, si el document de conformitat s'haguera emplenat de manera incompleta o no s'hagueren aportat els requisits i documents que s'assenyalen en aquesta base, la persona interessada seria requerida perquè, en un termini de deu dies hàbils, esmenara la falta o aportara els documents preceptius, amb la indicació que, en cas de no fer-ho, se la tindrà per desistida, amb resolució prèvia d'arxivament de l'expedient, que haurà de ser dictada en els termes que preveu l'article 21 de l'esmentada llei, i quedaria sense efecte la concessió de la subvenció, i es perdria, per tant, el dret a la percepció.  
  
Contra aquesta resolució, que posa fi a la via administrativa, de conformitat amb el que es disposa per l'article 114.c de la Llei 39/2015, d'1 d'octubre, del procediment administratiu comú de les administracions publiques, les persones interessades podran interposar els recursos següents:  
a) Potestativament, recurs de reposició davant el mateix òrgan que la va dictar, en el termini d'un mes, comptat des de l'endemà de la publicació, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions publiques, tenint en compte que no es possible simultaniejar el recurs contenciós administratiu i el potestatiu de reposició.  
b) Directament, recurs contenciós administratiu davant del Tribunal Superior de Justícia de la Comunitat Valenciana en el termini de dos mesos, comptats des de l'endemà de la publicació, de conformitat amb el que es disposa en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que les persones interessades puguen exercir qualsevol altra via que consideren oportuna.  
  
València, 8 de maig de 2023.- El secretari autonòmic de Cultura i Esport, p. d. (R 13.04.2022; DOGV núm. 9328, de 29.04.2022): Joaquim Enric López Camps.  
  
  
  
  
ANNEX I  
Activitats  
  
PROGRAMA  
  
El curs es desenvolupa entre setembre i desembre de 2023 i consta d'un total de 60 hores, distribuïdes en 10 sessions, entre classes i activitats complementàries.  
  
SESSIÓ 1  
Divendres 29 de setembre de 2023  
  
COMUNITAT VALENCIANA: CULTURA I TURISME  
 SESSIÓ 2  
Divendres 6 d'octubre de 2023  
  
TURISME, PATRIMONI I CULTURA I  
SESSIÓ 3  
Divendres 20 d'octubre de 2023  
  
TURISME, PATRIMONI I CULTURA II  
 SESSIÓ 4  
Divendres 27 d'octubre de 2023  
  
EXPERIÈNCIES DE TURISME CULTURAL EN MUNICIPIS DE LA COMUNITAT VALENCIANA (VISITA-TALLER)  
SESSIÓ 5  
Divendres 3 de novembre de 2023  
  
COM AFECTA ALS MUNICIPIS LES SEUES INICIATIVES EN TURISME CULTURAL SESSIÓ 6  
Divendres 10 de novembre de 2023  
  
EXPERIÈNCIES DE TURISME CULTURAL EN MUNICIPIS DE LA COMUNITAT VALENCIANA (VISITA-TALLER)  
  
SESSIÓ 7  
Divendres 17 de novembre de 2023  
  
DISSENY D'EXPERIÈNCIES I PRODUCTES TURÍSTICS CULTURALS  
 SESSIÓ 8  
Divendres 24 de novembre de 2023  
  
COMERCIALITZACIÓ DEL TURISME  
CULTURAL  
SESSIÓ 9  
Divendres 1 de desembre de 2023  
  
EXPERIÈNCIES DE TURISME CULTURAL EN MUNICIPIS DE LA COMUNITAT VALENCIANA (VISITA-TALLER) SESSIÓ 10  
Divendres 15 de desembre de 2023  
  
INNOVACIÓ I NOVES TECNOLOGIES EN TURISME CULTURAL  
  
  
  
  
Curs homologat per l'Institut Valencià d'Administració Pública (IVAP)  
  
OBJECTIU I DESTINATARIS  
L'objectiu general d'aquest curs es centra en analitzar la riquesa i gestió del Turisme Cultural de la Comunitat Valenciana.  
El curs de Turisme Cultural està especialment destinat a:  
- Personal de les diferents administracions que desenvolupen funcions vinculades a la gestió cultural del Turisme o a la gestió del Patrimoni Cultural.  
- Agents de desenvolupament local.  
- Persones sensibilitzades amb la importància que el Patrimoni Cultural té per al desenvolupament turístic.  
- Emprenedors i emprenedores amb interés en el Turisme Cultural.  
  
  
PROGRAMA  
  
1a SESSIÓ COMUNITAT VALENCIANA: CULTURA I TURISME 29-09-23  
  
  
- Una aproximació al turisme cultural des de Turespaña.  
- València capital europea del turisme intel·ligent. El paper de la cultura.  
- Una aproximació al turisme cultural des de la Universitat.  
  
  
2a SESSIÓ TURISME, PATRIMONI I CULTURA I 06-10-23  
  
  
- Cultura: conceptes, visió sociològica i polítiques culturals.  
- Turisme cultural en la Comunitat Valenciana.  
- La necessitat d'apostar per un turisme inclusiu.  
  
  
3a SESSIÓ TURISME, PATRIMONI I CULTURA II 20-10-23  
  
  
- El turisme cultural: una oportunitat per als municipis.  
- Els municipis davant el nou decret de municipi turístic.  
- Patrimoni cultural de la Guerra Civil: Rutes de la línia XYZ i Centres de Interpretació.  
  
  
4a SESSIÓ EXPERIÈNCIES DE TURISME CULTURAL EN MUNICIPIS DE LA COMUNITAT VALENCIANA (VISITA-TALLER) 27-10-23  
  
  
- Visita-taller (es concretarà el programa d'aquesta visita-taller a principis de curs).  
  
  
5a SESSIÓ COM AFECTEN ALS MUNICIPIS LES SEUES INICIATIVES EN TURISME CULTURAL 03-11-23  
  
  
- El Centre del Carme com a punt de trobada cultural.  
- Relat i interpretació del Sant Calze.  
- Taula redona: «Experiències d'èxit en Turisme Cultural».  
  
  
6a SESSIÓ EXPERIÈNCIES DE TURISME CULTURAL EN MUNICIPIS DE LA COMUNITAT VALENCIANA (VISITA-TALLER) 10-11-23  
  
  
- Visita-taller (es concretarà el programa d'aquesta visita-taller a principis de curs).  
7a SESSIÓ DISSENY D'EXPERIÈNCIES I PRODUCTES TURÍSTICS CULTURALS 17-11-23  
  
  
- Metodologia per al desenvolupament d'un producte turístic.  
- Programa Creaturisme de Turisme Comunitat Valenciana.  
- Taula redona: «Com afecta la capitalitat cultural a l'activitat turística del municipi?».  
  
  
8a SESSIÓ COMERCIALITZACIÓ DEL TURISME CULTURAL 24-11-23  
  
  
- Comercialització del turisme cultural.  
- El storytelling aplicat al turisme cultural, punt de partida per a la construcció del posicionament.  
- Creant turisme cultural des d'una agència de viatges especialitzada.  
  
  
9a SESSIÓ EXPERIÈNCIES DE TURISME CULTURAL EN MUNICIPIS DE LA COMUNITAT VALENCIANA (VISITA-TALLER) 01-12-23  
  
  
- Visita-taller (es concretarà el programa d'aquesta visita-taller a principis de curs).  
  
  
10a SESSIÓ INNOVACIÓ I NOVES TECNOLOGIES EN TURISME CULTURAL 15-12-23  
  
  
- Destinacions turístiques intel·ligents: reptes i oportunitats per al turisme cultural.  
- Aplicació de noves tecnologies en turisme cultural.  
- Innovació en turisme cultural.  
- Clausura del curs.  
  
\* El programa actual podrà veure's modificat per raons d'agenda dels ponents i/o per les circumstàncies sanitàries que concórreguen en el moment.  
  
  
  
ANNEX II  
Model de conformitat de la subvenció de caràcter nominatiu  
  
1. IDENTIFICACIÓ DE LA SUBVENCIÓ  
- Anualitat:  
- Òrgan Gestor:  
- Import:  
- Títol:  
  
2. ENTITAT BENEFICIÀRIA  
- Nom o raó social (\*):  
- Tipus d'entitat:  
- Sigles:  
- NIF:  
- Adreça:  
- Localitat:  
- Província:  
- Telèfon:  
- Correu electrònic:  
- Pàgina web:  
  
(\*) El nom ha de ser coincident amb el que figura en aquesta resolució  
  
  
Dades de la persona representant:  
Nom:  
Cognoms:  
DNI/NIF:  
Càrrec:  
Dispositiu electrònic i/o a l'adreça de correu electrònic per a l'enviament d'avís de notificació electrònica:  
  
3. DECLARACIÓ RESPONSABLE  
Declare que, a la vista de les bases que regeixen aquesta convocatòria, les accepte íntegrament i accepte la subvenció per al projecte a què es refereix la present resolució.  
Declare que l'entitat a la qual represente no es troba sotmesa a les prohibicions previstes en l'article 13 de la Llei 38/2003, general de subvencions, que determina la prohibició d'obtindre la condició de beneficiària de subvencions, i cal ressaltar especialment la de no ser deutora per reintegrament de subvencions.  
Declare que totes les dades que figuren en aquest document són certes, i em compromet, en nom de l'entitat, a destinar l'import de la subvenció que es regula i concedeix en aquesta resolució a l'objecte previst.  
  
  
Data i signatura de la persona representant de l'entitat.  
  
La Conselleria d'Educació, Cultura i Esport és responsable del tractament de les dades personals que es recullen en aquest document i, si és el cas, en els que s'adjunten, i les tractarà per a gestionar l'acceptació de la subvenció concedida. Les persones interessades poden exercitar els seus drets d'accés, rectificació, oposició, supressió, limitació del tractament i no ser objecte d'una decisió basada únicament en el tractament automatitzat, segons s'indica en la pàgina següent: http://www.gva.es/va/proc19970. Per a més informació consulte el registre d'activitat de tractament anomenat «Ajudes, beques i subvencions» en la següent pàgina web:   
www.ceice.gva.es/registre-de-tractament-de-dades